Marlon Wayans
<s>Marlon L. Vejans () je američki glumac, komičar, pisac i filmski reditelj.</s><s>Poznat je po ulogama u filmovima „Little Man“, „The Ladykillers“, „Scary Movie 1 & 2“, „White Chicks“ i „Requiem For A Dream“.</s><s>Često glumi zajedno sa svojim bratom Šonom Vejansom.</s><s>Sa njim prvi put glumi u sitkomu pod imenom „The Wayans Bros.“ koji je emitovan od 1995.-1999. godine na „The WB“ kanalu, a kasnije i u filmovima „Scary Movie 1 & 2“, „White Chicks“, „Little Man“ i „Dance Flick“.</s><s>Takođe je glumio i u drami Darena Aronofskog „Requiem For A Dream“.</s>

<s>Raniji život
Marlon je rođen u Njujorku 23. jula 1973.</s><s>Njegova majka, Elvira, bila je domaćica a otac Hauel menadžer u supermarketu.</s><s>Ima braću i sestre Nađu, Šona, Kinana Ajvorija, Dejmona, Dvejna i Kim i svako od njih je poznata ličnost.</s><s>Maturirao je 1990. godine u Njujorku u srednjoj školi za muziku, umetnost i glumu.</s><s>Kasnije je i diplomirao na univerzitetu Hauard.</s>

<s>Glumačka karijera
Marlon se prvi put pojavljuje kao prolaznik u filmu „Im Gonna Git You Sucka“ 1989. godine.</s><s>Nakon toga pojavljuje se 1992. godine gde uz svog starijeg brata Dejmona glumi u filmu „Mo' Money“, i tu ga prvi put zapaža šira publika.</s><s>1995. godine počinje sa snimanjem serije „The Wayans Bros.“ u kome glumi zajedno sa svojim bratom Šonom i poznatim glumcima poput Džona Viderspuna i Ane Marije Horsford.</s><s>Snimljeno je 5 sezona serije, i emitovana je od 1995. do 1999. godine kada je ukinuta.</s><s>Ova serija je dokazala da Vajensi zaista imaju smisla za humor.</s>

<s>Prvi samostalni film Marlona gde takođe glumi uz svog brata Šona je „Don't Be A Menace To South Central While Drinking Your Juice In The Hood“ koji je snimljen 1996. godine i odmah nakon ovog filma zapazili su ga reditelji filma „The 6th Man“ u kojem kasnije po prvi put dobija glavnu ulogu.</s><s>1998. godine dobija još jednu glavnu ulogu, i to u filmu „Senseless“.</s><s>2000. godine se pojavljuje u drami „Requiem For A Dream“ i to je njegov prvi film u kome se pojavljuje u drugačijem svetlu, van uobičajenih komičnih uloga.</s><s>Iste godine glumi i u prvom delu popularne parodije na horor filmove „Scary Movie“, filmu koji je već nakon prve nedelje emitovanja zaradio preko milion dolara.</s><s>Godinu dana kasnije snima i nastavak istoimenog filma, gde se ponovo iskazuje odličnom glumom.</s>

<s>Nakon nesto duže pauze u svetu filma Marlon se vraća na belo platno 2004. godine sa filmom „White Chicks“ gde ponovo glumi sa svojim bratom Šonom.</s><s>2006. godine zajedno sa bratom Šonom glumi glavnu ulogu u filmu „Little Man“.</s><s>Godinu dana kasnije se pojavljuje u filmu „Norbit“ uz legendarnog Edija Merfija.</s><s>Tokom 2009. godine dobija dve uloge, prva je u filmu „Dance Flick“ a druga u akcionom trileru „G.I. Joe - The Raise Of Cobra“, koji je njegov prvi akcioni film.</s><s>Krajem 2011. godine planiran je početak  snimanja filma „Richard Pryor: Is It Something I Said?“.</s><s>Ovaj film će biti posvećen legendarnom glumcu i komičaru Ričardu Prajoru, a Marlon je izabran da igra njega u glavnoj ulozi.</s>

<s>Filmografija</s>

<s>Izvori</s>

<s>Vanjske veze</s>

<s>Američki filmski glumci
Američki televizijski glumci
Američki komičari
Američki filmski producenti</s>

